
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 24.04.2013               

PL-x  102         


AVIZ

asupra proiectului de Lege pentru aprobarea Ordonanţei 
de urgenţă a Guvernului nr.7/2013 privind  modificarea
 unor acte normative din domeniul sănătăţii
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.13/2013 privind modificarea unor acte normative din domeniul sănătăţii,  trimis cu adresa   nr. PLx 102 din 2 aprilie 2013 şi înregistrat cu           nr. 31/465 din  3 aprilie 2013.

Senatul, în calitate de primă Cameră sesizată, a adoptat proiectul de lege la data de 25 martie 2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din  24 aprilie 2013.

Proiectul de  lege are ca obiect de reglementare modificarea unor acte normative din  domeniul sănătăţii, respectiv a unor termene prevăzute în Legea nr.95/2006 şi în Ordonanţa de urgenţă a Guvernului nr.91/2012, ca urmare a modificării până în prezent a legii bugetului de stat pe anul 2013.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.85 din  19 februarie 2013.

În urma dezbaterilor, cu unanimitate de voturi, s-a hotărât avizarea  favorabilă a proiectului de lege, cu recomandarea  către Comisia sesizată în  fond, de a se ţine cont, cu prilejul dezbaterii acestui proiect de lege, şi de  modificările legislative ulterioare. 

În raport de obiectul şi conţinutul său,  proiectul de lege face parte din categoria legilor ordinare. 

                     VICEPREŞEDINTE,                                       SECRETAR,

                   Nicolae-Ciprian NICA              Theodor-Cătălin NICOLESCU
Consilier parlamentar,

